b"\n_START_ARTICLE_\nStar Trek\n_START_SECTION_\nOr\xc3\xadgens\n_START_PARAGRAPH_\nStar Trek neix l\xe2\x80\x99any 1966, quan Genne Roddenberry present\xc3\xa0 la idea als executius de la Paramount Pictures. En un principi no van acceptar-la, aix\xc3\xad i tot Roddenberry va saber aprofitar b\xc3\xa9 la segona oportunitat que li van atorgar. _NEWLINE_La s\xc3\xa8rie va comen\xc3\xa7ar a ser emesa en horari de m\xc3\xa0xima audi\xc3\xa8ncia, per\xc3\xb2 despr\xc3\xa9s de la segona temporada fou cancel\xc2\xb7lada. Aquest fet va originar un gran clam de protesta als Estats Units: Star Trek havia generat un nucli, en aquell moment redu\xc3\xaft, \xc2\xa0de fans. Davant de les cont\xc3\xadnues manifestacions per part dels seguidors de la s\xc3\xa8rie la Paramount va accedir a donar-li una nova oportunitat a Star Trek. _NEWLINE_No fou fins al final de la tercera temporada quan va comen\xc3\xa7ar el fenomen Star Trek. La s\xc3\xa8rie es va sindicar, la Paramount va vendre els drets a les cadenes regionals i locals per tot Estats Units a diversos horaris. Va ser doncs, quan va sorgir un ampli col\xc2\xb7lectiu de fans de la s\xc3\xa8rie, que tot organitzant una convenci\xc3\xb3 multitudin\xc3\xa0ria a Nova York l\xe2\x80\x99any 1972,va aconseguir pressionar la productora fins a tal punt, que la s\xc3\xa8rie va tornar a ser emesa. En un context de creixent augment d\xe2\x80\x99inter\xc3\xa8s de l'audi\xc3\xa8ncia per la ci\xc3\xa8ncia-ficci\xc3\xb3, gr\xc3\xa0cies a la Trilog\xc3\xada de Star Wars, es va comen\xc3\xa7ar a donar forma al projecte d\xe2\x80\x99una segona s\xc3\xa8rie de Star Trek._NEWLINE_Finalment, l\xe2\x80\x99any 1987, es va posar en marxa l\xe2\x80\x99anomenada \xc2\xabStar Trek: la nova generaci\xc3\xb3\xc2\xbb, amb una tripulaci\xc3\xb3 completament nova i amb uns efectes especials adaptats als nous temps.\xc2\xa0Aquesta s\xc3\xa8rie continuava on ho havia deixat l\xe2\x80\x99anterior i va gaudir del mateix \xc3\xa8xit d\xe2\x80\x99audi\xc3\xa8ncia o, fins i tot, superior. Despr\xc3\xa9s de set temporades va finalitzar donant pas a tres altres s\xc3\xa8ries: \xc2\xabStar Trek:Depp Space Nine\xc2\xbb, \xc2\xabStar Trek: Voyager\xc2\xbb i \xc2\xabStar Trek: Discovery\xc2\xbb.\n_START_SECTION_\nFilosofia\n_START_PARAGRAPH_\nStar Trek proposa un futur en qu\xc3\xa8 el planeta Terra s\xe2\x80\x99ha aliat amb altres planetes de la Via L\xc3\xa0ctia per a formar la Federaci\xc3\xb3 Unida de Planetes amb finalitats culturals i cient\xc3\xadfiques. Els protagonistes pertanyen a la Flota Estel\xc2\xb7lar, que \xc3\xa9s una organitzaci\xc3\xb3 amb una estructura militar per\xc3\xb2 que s\xe2\x80\x99encarrega de missions d\xe2\x80\x99exploraci\xc3\xb3, cartografia, cient\xc3\xadfiques, antropol\xc3\xb2giques i de defensa.\xc2\xa0 La seva missi\xc3\xb3 principal, tal com es presenta a la introducci\xc3\xb3 de tots els cap\xc3\xadtols, \xc3\xa9s: \xc2\xabExplorar nous i desconeguts mons, per a cercar noves formes de vida i noves civilitzacions fins a arribar a llocs on mai ning\xc3\xba ha arribat.\xc2\xbb _NEWLINE_L\xe2\x80\x99objectiu de la Federaci\xc3\xb3 no \xc3\xa9s el de conquerir. Els membres de la Flota Estel\xc2\xb7lar desitgen con\xc3\xa8ixer altres cultures amb la finalitat d\xe2\x80\x99intercanvi mutu cultural i de coneixements. \xc2\xa0_NEWLINE_Una de les principals idees de Star Trek \xc3\xa9s la creen\xc3\xa7a que l\xe2\x80\x99home pot evolucionar i assolir reptes per si mateix, per aix\xc3\xb2, la filosofia de Star Trek considera poc \xc3\xa8tic el fet d\xe2\x80\x99intervenir en el proc\xc3\xa9s evolutiu d\xe2\x80\x99altres civilitzacions. Aix\xc3\xad, van formular la Primera Directriu que prohibeix interferir en assumptes de civilitzacions alienes a la flota, aix\xc3\xad com el contacte amb societats primitives a fi d\xe2\x80\x99evitar el \xc2\xabcontagi cultural\xc2\xbb._NEWLINE_El concepte de la Primera Directriu, en el context en qu\xc3\xa8 la s\xc3\xa8rie original va ser creada (Estats Units havia intervingut en la Guerra de Vietnam, i anteriorment a la de Corea) suposa un repte i una filosofia de no-intervenci\xc3\xb3. _NEWLINE_Referent a la idea \xc2\xabd\xe2\x80\x99arribar a llocs on mai ning\xc3\xba ha arribat\xc2\xbb pren l\xe2\x80\x99ideal d\xe2\x80\x99exploraci\xc3\xb3 que a trav\xc3\xa9s de la hist\xc3\xb2ria ha impulsat sempre a l\xe2\x80\x99home. _NEWLINE_Per \xc3\xbaltim, els diners ja no s\xc3\xb3n el motor de la ra\xc3\xa7a humana. A l\xe2\x80\x99univers de Star Trek els diners es van deixar de fer servir al segle XXIII i, en conseq\xc3\xbc\xc3\xa8ncia, la cobd\xc3\xadcia i l\xe2\x80\x99afany de\xc2\xa0 possessions materials \xc2\xa0han deixat de formar part de la condici\xc3\xb3 humana.\xc2\xa0\n_START_SECTION_\nTemes de rerefons\n_START_PARAGRAPH_\nGene Roddenberry, a trav\xc3\xa9s de les s\xc3\xa8ries o pel\xc2\xb7l\xc3\xadcules de Star Trek, explora_NEWLINE_la naturalesa humana i toca temes candents en l\xe2\x80\x99\xc3\xa8poca en qu\xc3\xa8 Star Trek es va_NEWLINE_crear:_NEWLINE_-El racisme: El fet que la tripulaci\xc3\xb3 la conformin un conjunt de races tan diverses (i la_NEWLINE_tercera a bord de la nau en la s\xc3\xa8rie original sigui una dona negra) era una_NEWLINE_manifestaci\xc3\xb3 antirracista en plena \xc3\xa8poca de les segregacions racials als Estats_NEWLINE_Units, del Ku-Kux-Klan... En molts cap\xc3\xadtols de la s\xc3\xa8rie original, les races alien\xc3\xadgenes_NEWLINE_amb les quals es troba la Enterprise representen el racisme de manera caricaturitzada i_NEWLINE_cr\xc3\xadtica. En aquest aspecte, la s\xc3\xa8rie va tenir gran paper, provocant_NEWLINE_fins i tot que el mateix Martin Luther King, que era seguidor de la s\xc3\xa8rie,_NEWLINE_deman\xc3\xa9s a l'actriu que interpretava a la tinent Uhura (Nichelle Nichols), que no deix\xc3\xa9s la s\xc3\xa8rie i que s\xe2\x80\x99adon\xc3\xa9s de_NEWLINE_l\xe2\x80\x99important paper que estava tenint per a la contribuci\xc3\xb3 de l\xe2\x80\x99eliminaci\xc3\xb3 dels_NEWLINE_prejudicis racistes als mitjans audiovisuals._NEWLINE_-La por que les m\xc3\xa0quines poguessin superar l\xe2\x80\x99home: Aquesta idea era \xc2\xa0molt recurrent \xc2\xa0als anys seixanta en el context de notoris_NEWLINE_aven\xc3\xa7os inform\xc3\xa0tics i fou representada en m\xc3\xa9s d\xe2\x80\x99un cap\xc3\xadtol de la s\xc3\xa8rie original_NEWLINE_com a \xe2\x80\x9cThe Ultimate Computer\xe2\x80\x9d (L\xe2\x80\x99\xc3\xbaltim ordinador)._NEWLINE_-La por a una guerra nuclearr i a les armes nuclears: \xc2\xa0Era un temps de psicosi social generalitzada_NEWLINE_deguda a la Guerra Freda entre els Estats Units i l'URSS. \xc2\xa0A l\xe2\x80\x99episodi The doomsday machine de la s\xc3\xa8rie_NEWLINE_original, la nau Enterprise es trobava amb un objecte estrany que viatjava per_NEWLINE_la gal\xc3\xa0xia i que destru\xc3\xafa tots els planetes que trobava. (Met\xc3\xa0fora de la bomba_NEWLINE_nuclear). El mateix capit\xc3\xa0 Kirk fa, en el mateix cap\xc3\xadtol, una reflexi\xc3\xb3 sobre_NEWLINE_aix\xc3\xb2: \xc2\xabfa anys, al segle XX, la Bomba H era considerada la m\xc3\xa0quina del judici_NEWLINE_final, i \xc3\xa9s ir\xc3\xb2nic que nosaltres h\xc3\xa0gim fet servir una cosa semblant per destruir-lax.\xc2\xbb_NEWLINE_\xc2\xa0-Problemes socials del m\xc3\xb3n actual: Aquests han estat tractats sobretot per_NEWLINE_la Nova Generaci\xc3\xb3, la Deep Space 9 i la Voyager. Alguns exemples s\xc3\xb3n: l\xe2\x80\x99addicci\xc3\xb3_NEWLINE_a les drogues (en el cap\xc3\xadtol \xe2\x80\x9cSimbiosi\xe2\x80\x9d de la Nova Generaci\xc3\xb3, la societat d\xe2\x80\x99un_NEWLINE_planeta es dedica a vendre droga a la societat d\xe2\x80\x99un altre que est\xc3\xa0 enganxada);_NEWLINE_l\xe2\x80\x99addicci\xc3\xb3 als videojocs (en el cap\xc3\xadtol \xe2\x80\x9cEl joc\xe2\x80\x9d, de la Nova Generaci\xc3\xb3); el_NEWLINE_S.I.D.A o el c\xc3\xa0ncer (en nombrosos cap\xc3\xadtols es tracta els temes dels virus i de_NEWLINE_les malalties incurables), etc._NEWLINE_-La igualtat de sexes: En el context dels anys 60, en qu\xc3\xa8 el moviment d\xe2\x80\x99alliberament_NEWLINE_de la dona est\xc3\xa0 comen\xc3\xa7ant, Gene Roddenberry, qui creia fermament en la igualtat_NEWLINE_de la dona respecte a l\xe2\x80\x99home, va plasmar la seva ideologia tot fent que, en el_NEWLINE_gui\xc3\xb3 inicial, el 50% de la tripulaci\xc3\xb3 fossin dones. Tot i que finalment no va_NEWLINE_ser aix\xc3\xad, el personatge de la tinent Uhura, dona, i a m\xc3\xa9s negra, tenia un paper_NEWLINE_rellevant. En les seg\xc3\xbcents versions de Star Trek s\xe2\x80\x99han continuat veient_NEWLINE_personatges femenins amb una personalitat no estereotipada (Tasha Yar, en la_NEWLINE_Nova Generaci\xc3\xb3, Kyra Nerys en Deep Space 9, i, fins i tot, a Star Trek:_NEWLINE_Voyager en qu\xc3\xa8 el capit\xc3\xa0 \xc3\xa9s una dona.\xc2\xa0_NEWLINE_-La naturalesa humana: D'entre els temes de rerefons, \xc3\xa9s el m\xc3\xa9s destacable. A Star Trek la condici\xc3\xb3 humana \xc3\xa9s representada de manera \xc2\xabobjectiva\xc2\xbb a trav\xc3\xa9s dels ulls de personatges protagonistes no humans, com Spock (tot i que \xc3\xa9s mig hum\xc3\xa0 i mig vulcani\xc3\xa0 per\xc3\xb2 prefereix potenciar la seva part vulcana) i Data (de la Nova Generaci\xc3\xb3), que \xc3\xa9s un androide sense emocions humanes per\xc3\xb2 amb una curiosa fascinaci\xc3\xb3 per l'\xc3\xa9sser hum\xc3\xa0 que mostra signes d'humanitat tot i tractar-se d'una \xc2\xabm\xc3\xa0quina\xc2\xbb.  La s\xc3\xa8rie tamb\xc3\xa9 parla (sobretot la Nova Generaci\xc3\xb3), sobre la capacitat d'adaptaci\xc3\xb3 i evoluci\xc3\xb3 de l'\xc3\xa9sser hum\xc3\xa0 posada en dubte pel personatge de La Nova Generaci\xc3\xb3 \xc2\xabQ\xc2\xbb, un \xc3\xa9sser omnipotent que sovint els posa a prova, i, al seu torn,  defensada pel capit\xc3\xa0 de Star Trek: la nova generaci\xc3\xb3: Jean Luc Picard, que encarna en la seva figura tots els valors human\xc3\xadstics de Star Trek. \xc2\xa0\n_START_SECTION_\nLa tecnologia i el rigor cient\xc3\xadfic de Star Trek\n_START_PARAGRAPH_\nStar Trek es basa en uns principis cient\xc3\xadfics demostrats en l\xe2\x80\x99actualitat (o_NEWLINE_que s\xc3\xb3n debatuts pels experts d\xe2\x80\x99avui dia). Star Trek ha estat i \xc3\xa9s font d\xe2\x80\x99inspiraci\xc3\xb3 per als cient\xc3\xadfics d\xe2\x80\x99ara a l\xe2\x80\x99hora d\xe2\x80\x99aconseguir nous aven\xc3\xa7os._NEWLINE_Com a exemple, Stephen Hawking en la seva teoria de la curvatura de l\xe2\x80\x99espai en_NEWLINE_relaci\xc3\xb3 a la gravetat, principi que utilitzen els motors de la nau Enterprise_NEWLINE_per viatjar m\xc3\xa9s r\xc3\xa0pid que la llum. _NEWLINE_Aquesta franqu\xc3\xadcia ha ocasionat un gran impacte sobre el desenvolupament de_NEWLINE_la nostra tecnologia. Cient\xc3\xadfics i enginyers reconeixen haver-se inspirat en el_NEWLINE_futurisme dels objectes quotidians de la tripulaci\xc3\xb3 del USS Enterprise, com \xc3\xa9s_NEWLINE_el cas de Martin Cooper, inventor del tel\xc3\xa8fon m\xc3\xb2bil. _NEWLINE_Altres aven\xc3\xa7os importants que avui dia s\xc3\xb3n una realitat i que s\xe2\x80\x99han inspirat_NEWLINE_en l\xe2\x80\x99univers de Star Trek s\xc3\xb3n:_NEWLINE_-L\xe2\x80\x99ordinador personal: Als anys 60 els ordinadors eren molt grans i_NEWLINE_primitius, a Star Trek s\xe2\x80\x99observaven m\xc3\xbaltiples ordinadors petits i funcionals a_NEWLINE_les diferents sales de reunions. Cinc anys despr\xc3\xa9s que la s\xc3\xa8rie deix\xc3\xa9s de ser_NEWLINE_emesa, Ed Roberts va construir l\xe2\x80\x99ordinador Altair_NEWLINE_8800, anomenat aix\xc3\xad per una gal\xc3\xa0xia mencionada a un cap\xc3\xadtol de la s\xc3\xa8rie._NEWLINE_Aquest, al seu torn, va inspirar Steve Jobs i Steve Wozniak a introduir millores_NEWLINE_en el model i aix\xc3\xad marcar l\xe2\x80\x99inici de l\xe2\x80\x99era de l\xe2\x80\x99ordinador personal actual. _NEWLINE_-Tauleta electr\xc3\xb2nica: Apareixia a la s\xc3\xa8rie original en nombroses ocasions_NEWLINE_en qu\xc3\xa8 el capit\xc3\xa0 Kirk feia servir una tauleta i un llapis per a firmar afers_NEWLINE_importants. _NEWLINE_-Intercomunicadors sense fils: La comunicaci\xc3\xb3 sense fils a trav\xc3\xa9s de_NEWLINE_sistemes de mans lliures que eren freq\xc3\xbcentment utilitzats per la tinent Uhura. _NEWLINE_-El GPS: Els transportadors eren una de les tecnologies m\xc3\xa9s utilitzades en_NEWLINE_el m\xc3\xb3n de Star Trek per a la\xc2\xa0_NEWLINE_teleportaci\xc3\xb3. Per a fer-ho calia desmaterialitzar l\xe2\x80\x99objecte i_NEWLINE_reconstruir-lo al lloc on es volia transportar. Perqu\xc3\xa8 aix\xc3\xb2 fos possible_NEWLINE_calia establir les coordenades de transport, mitjan\xc3\xa7ant els sistemes de_NEWLINE_localitzaci\xc3\xb3. Quatre anys despr\xc3\xa9s de la s\xc3\xa8rie original, el Departament de_NEWLINE_Defensa dels Estats Units va comen\xc3\xa7ar a desenvolupar el que avui coneixem com a_NEWLINE_sistema GPS. Pel que fa a la teleportaci\xc3\xb3, s\xe2\x80\x99ha assolit, amb un \xc3\xa0tom. _NEWLINE_-L\xe2\x80\x99esc\xc3\xa0ner: A la s\xc3\xa8rie original, el doctor Leonard McCoy duia un petit artefacte que_NEWLINE_permetia un diagn\xc3\xb2stic intern del cos, no invasiu. Va ser premonitori de la_NEWLINE_Tomografia Computada i d\xe2\x80\x99altres estudis m\xc3\xa8dics coneguts com la Resson\xc3\xa0ncia_NEWLINE_Magn\xc3\xa8tica_NEWLINE_-El tel\xc3\xa8fon m\xc3\xb2bil: \xc3\x89s un dels invents m\xc3\xa9s obvis inspirats en Star Trek._NEWLINE_El Capit\xc3\xa0 Kirk i la resta de la tripulaci\xc3\xb3 utilitzaven  comunicadors per parlar_NEWLINE_entre ells. Nom\xc3\xa9s havien d\xe2\x80\x99obrir la tapa (molts m\xc3\xb2bils s\xe2\x80\x99han inspirat en el_NEWLINE_mateix disseny) i dir el nom de la persona amb qui volien parlar. Aix\xc3\xb2, en un_NEWLINE_moment en qu\xc3\xa8 nom\xc3\xa9s uns pocs podien pagar un servei telef\xc3\xb2nic, utilitzant_NEWLINE_aparells de disc que funcionaven gr\xc3\xa0cies a milions de rel\xc3\xa9s, en enormes centrals_NEWLINE_i operadors en cada ciutat. \xc2\xa0\xc2\xa0\n_START_SECTION_\nL\xc3\xadnia temporal de les s\xc3\xa8ries de Star Trek\n_START_PARAGRAPH_\nEl seg\xc3\xbcent gr\xc3\xa0fic mostra la ubicaci\xc3\xb3 cronol\xc3\xb2gica de les s\xc3\xa8ries en la l\xc3\xadnia temporal."